[{"text_idx": "#000001", "text": "Irizpen hori oinarri hartuta ari da lantzen Euskaltzaleen Topagunea azaroaren 18an Arrasaten egingo den Kongresuan aurkeztuko den PROPOSAMENA (azpian dituzue 2 txostenak irakurgai)."}, {"text_idx": "#000003", "text": "Euskaltzaleen Topaguneren hirugarren Kongresua Arrasaten egingo da, azaroaren 18an, Batera Jauzi lelopean. Duela 11 urte egin zuen Topaguneak bere bigarren kongresua, eta ordutik gizartea zein euskalgintza errotik aldatu direla ulertuta, hausnarketa prozesu zabal bati ekin dio euskara elkarteen mugimenduak. Etorkizunak planteatzen dizkigun erronkei aurre egin eta euskararen erabileran jauzia emateko estrategia egokia zehaztea da kongresuaren helburua."}, {"text_idx": "#000004", "text": "Kongresuan aurkeztuko den PROPOSAMENA urria eta azaroa bitarteko eztabaida-fase baten ondoren gorpuzkuko da eta 2 adarren gainean mamitzen ari da: Elkarrizketa Taldeak abiarazitako laborategiaren emaitza du oinarri batetik, eta Topaldian euskara elkarteek finkatutako lan-ildoa, bestetik."}, {"text_idx": "#000007", "text": "Batera Jauzi dinamikaren gogoetak alor ezberdinak eta ahalik eta giza-eremu zabalenak kontutan hartu ditzan, sektore ezberdinetako eragileekin kontraste taldeak osatu dira; elkarrizketa Taldetik etorritako proposamenak aztertu eta propio sortutakoak ere gogoeta kolektibo horren baitan barneratu daitezen. Gazte, gizarte mugimendu, etorkin, arlo ekonomiko eta instituzional eta euskara erabiltzen ez duten herritarrekin osatu dira Kontraste talde hauek. Halaber, lurralde bakoitzeko lan taldeak ere eratu dira Ipar Euskal Herrian, Nafarroan, eta Bizkaian. Kontraste talde hauen ekarpena aberasteko, hainbat hitzaldi sektorial ere antolatu dira."}, {"text_idx": "#000008", "text": "2023ko otsailaren 4an egin zen Topaldia Durangoko Plateruena Kultur aterpean. Azaroan egingo den kongresura bidean, Euskal Herri osoko hainbat euskara elkarteen ordezkariak bildu ginen egun osoko lan saioan, Elkarrizketa Taldearen nondik norakoen berri eman eta euskara elkarteen arteko hausnarketa propioa abiarazteko."}, {"text_idx": "#000012", "text": "Apirilak 25: Topaguneko lantaldearekin kontraste saioa."}, {"text_idx": "#000013", "text": "Apirilak 26: Topaguneko bazkideekin kontraste saioa (Goizez)."}, {"text_idx": "#000015", "text": "Maiatzak 3: Topaguneko bazkideekin kontraste saioa (Arratsaldez)."}, {"text_idx": "#000017", "text": "Maiatzak 10: Lurraldeko kontraste saioa. EAE."}, {"text_idx": "#000019", "text": "Ekainak 15: Topaguneako lankideen barne mintegia."}, {"text_idx": "#000028", "text": "Batera Jauzi! proposamena lantzen ari den Elkarrizketa Taldeak bigarren bizikidetza lan-saio bat egingo du maiatzean."}]